Með 1 : 0 - sigri liðsins á Tottenham í kvöld í ensku úrvalsdeildinni náði Liverpool sögulegum áfanga þar sem liðið hefur náð 61 stigi í 21 leik sem er það mesta sem nokkurt annað lið í fimm stærstu deildum Evrópu hefur safnað í þeim fjölda leikja . Liðið hefur unnið 12 deildarleiki í röð og 20 leiki af 21 í úrvalsdeildinni og hefur nú 16 stiga forskot á toppi deildarinnar . En kálið er ekki sopið þó að það sé í ausuna komið að mati knattspyrnustjória Liverpool , Jürgen Klopp . „ Við vitum af þessu og að þetta sé sérstakt , en við finnum ekki endilega mikið fyrir þessu . Þegar einhver lætur þig fá bikar þá er þessu lokið en þangað til þarftu að berjast . Þetta er rétt að byrja . Við þurfum að halda áfram þar sem keppinautar okkar eru svo sterkir . Pep [ Guardiola , knattspyrnustjóri Manchester City ] gefst ekki upp . Það geri ég ekki heldur , ” sagði Klopp við BBC eftir sigurinn í kvöld .